text: Bombetrussel flytter byrådsmøde
  27 januar 2016 kl. 16.23
  Dagens byrådsmøde i Aabenraa kommer til at foregå hos Sydbank. Det sker efter at rådhuset er blevet evakueret.
  Først så troede borgmester Thomas Andresen, at der var tale om en øvelse, men den bombetrussel der klokken 13.29 blev indtelefoneret er god nok og derfor er både rådhuset og politistationen blevet afspærret, mens bombehunde er i gang med at undersøge bygningerne.
  Ifølge borgmesteren så foregik evakueringen af rådhuset uden panik, fordi situationen er blevet øvet flere gange.
  
  